b'\n_START_ARTICLE_\nHortense Mancini\n_START_PARAGRAPH_\nHortense Mancini, duces\xc4\x83 Mazarin (6 iunie 1646, Roma \xe2\x80\x93 9 noiembrie 1699), a fost nepoata favorit\xc4\x83 a Cardinalului Mazarin, prim-ministru al Fran\xc8\x9bei; a fost metresa regelui Carol al II-lea al Angliei, Sco\xc8\x9biei \xc8\x99i Irlandei. A fost a patra din cele cinci surori Mancini, care \xc3\xaempreun\xc4\x83 cu veri\xc8\x99oarele lor din familia Martinozzi au devenit cunoscute la curtea regelui Ludovic al XIV-lea drept Mazarinettes.\n_START_SECTION_\nCarol al II-lea\n_START_PARAGRAPH_\nDup\xc4\x83 decesul Ducelui de Savoia, Hortense nu mai avea nici un venit; so\xc8\x9bul ei i-a \xc3\xaenghe\xc8\x9bat orice acces la veniturile ei, inclusiv la venitul de la Ludovic al XIV-lea._NEWLINE_Ambasadorul englez \xc3\xaen Fran\xc8\x9ba, Ralph Montagu, con\xc8\x99tient de situa\xc8\x9bia disperat\xc4\x83 a Hortensei a ajutat-o sper\xc3\xa2nd c\xc4\x83 ea o va \xc3\xaenlocui pe actuala metres\xc4\x83 a regelui Carol al II-lea, Louise de K\xc3\xa9rouaille, Duces\xc4\x83 de Portsmouth. Hortense a fost dispus\xc4\x83 s\xc4\x83 \xc3\xaencerce._NEWLINE_\xc3\x8en 1675, ea a c\xc4\x83l\xc4\x83torit la Londra sub pretextul vizitei tinerei ei nepoate, Mary de Modena, a doua so\xc8\x9bie a fratelui mai mic al lui Carol al II-lea, Iacob, Duce de York.\n_START_SECTION_\nMetres\xc4\x83\n_START_PARAGRAPH_\nP\xc3\xa2n\xc4\x83 la jum\xc4\x83tatea anului 1676 \xc8\x99i-a \xc3\xaendeplinit scopul - i-a luat locul Louisei de Kerouaille. El i-a acordat o pensie de 4.000 \xc2\xa3 care a u\xc8\x99urat considerabil necazurile ei financiare._NEWLINE_Aceast\xc4\x83 stare de lucruri ar fi putut continua daca nu ar fi existat atrac\xc8\x9bia Hortensiei pentru promiscuitate._NEWLINE_\xc3\x8en primul r\xc3\xa2nd, ea a \xc3\xaente\xc8\x9binut o rela\xc8\x9bie lesbian\xc4\x83 cu Anne, Contes\xc4\x83 de Sussex, fiica nelegitim\xc4\x83 a regelui cu ducesa de Cleveland. Dup\xc4\x83 o petrecere cu femei \xc3\xaembr\xc4\x83cate \xc3\xaen c\xc4\x83m\xc4\x83\xc8\x99i de noapte \xc3\xaen parcul palatului St. James, so\xc8\x9bul Annei \xc8\x99i-a trimis so\xc8\x9bia la \xc8\x9bar\xc4\x83. Acolo Anne a refuzat s\xc4\x83 fac\xc4\x83 altceva \xc3\xaen afar\xc4\x83 de a sta \xc3\xaen pat \xc8\x99i de a s\xc4\x83ruta repetat o miniatur\xc4\x83 a Hortensei._NEWLINE_\xc3\x8en al doilea r\xc3\xa2nd, ea a \xc3\xaenceput o rela\xc8\x9bie cu Louis I, Prin\xc8\x9b de Monaco. Carol a protestat \xc8\x99i i-a t\xc4\x83iat pensia, \xc3\xaens\xc4\x83 dup\xc4\x83 c\xc3\xa2teva zile a reluat pl\xc4\x83\xc8\x9bile. Cu toate acestea, asta a \xc3\xaensemnat sf\xc3\xa2r\xc8\x99itul pozi\xc8\x9biei Hortensiei ca favorit\xc4\x83 a regelui. De\xc8\x99i ei au r\xc4\x83mas prieteni, Ducesa de Portsmouth a revenit la rolul ei de maitresse en titre.'